Ελληνική Ομοσπονδία Χειμερινών Αθλημάτων

Η Ελληνική Ομοσπονδία Χειμερινών Αθλημάτων (Ε.Ο.Χ.Α.)Εθνικός Αθλητικός Σχεδιασμός  gga.gov.gr αποτελεί τον ανώτατο οργανισμό διοίκησης όσον αφορά τα χειμερινά αθλήματα στην Ελλάδα.ΟΜΟΣΠΟΝΔΙΕΣ ΑΘΛΗΜΑΤΩΝ gga.gov.gr

Τα αθλήματα που αναπτύσσονται από την Ε.Ο.Χ.Α. είναι : Αλπικό Σκι (καταβάσεις), Χιονοσανίδα, Ελεύθερο Σκι, Δρόμοι Αντοχής, RollerSki, Δίαθλο & Θερινό Δίαθλο, Παγοδρομίες (Speed Skating), Καλλιτεχνικό Πατινάζ, Χόκεϊ επί πάγου, Κέρλινγκ.

Η έδρα της Ε.Ο.Χ.Α. (κεντρικά γραφεία) βρίσκονται στην Αθήνα στην οδό 28ης Οκτωβρίου (Πατησίων) 71, στον 4ο όροφο.

Η Ε.Ο.Χ.Α. διοικείται από Διοικητικό Συμβούλιο  13 μελών (11 αιρετά μέλη, εκπρόσωπος των προπονητών & εκπρόσωπος των αθλητών). 

Στις εκλογές της 3ης Νοεμβρίου 2024 τα σωματεία μέλη της Ε.Ο.Χ.Α. εξέλεξαν για δεύτερη φορά ως πρόεδρο τον Γεώργιο Νικητίδη ο οποίος διετέλεσε Γεν. Γραμματέας της ομοσπονδίας από το 2014 και Πρόεδρος από το 2021.

 Ιστορία 
Στις 20 Φεβρουαρίου 1930 ιδρύεται η Ελληνική Ομοσπονδία Χιονοδρομίας με την επωνυμία “Ελληνικός Ορειβατικός Σύνδεσμος”. Το 1977 ο Ελληνικός Ορειβατικός Σύνδεσμος (Ε.Ο.Σ.) μετονομάσθηκε σε Ελληνική Ομοσπονδία Χιονοδρομίας και Ορειβασίας (Ε.Ο.Χ.Ο.) και το 1983 διαχωρίστηκε σε 2 ανεξάρτητες αθλητικές ομοσπονδίες, την Ελληνική Ομοσπονδία Χιονοδρομίας (Ε.Ο.Χ.) και την Ελληνική Ομοσπονδία Ορειβατικών Συλλόγων (Ε.Ο.Ο.Σ.).

Το 2014, σε συνέχεια της κατάργησης της Ε.Ο. Παγοδρομιών (Ε.Ο.ΠΑΓ.), προσαρτήθηκαν στην Ε.Ο.Χ. και τα αθλήματα των παγοδρομιών και πλέον η ομοσπονδία μετονομάστηκε  σε «Ελληνική Ομοσπονδία Χειμερινών Αθλημάτων» (ΕΟΧΑ).

Στην ελληνική διασπορά, ιδρύθηκε η Greek Heritage Ice Hockey Team (Ομάδα Χόκεϊ επί Πάγου Ελληνικής Κληρονομιάς), την γυναικεία ομάδα της οποίας η ομοσπονδία υποστηρίζει ως την εθνική ομάδα χόκεϊ επί πάγου γυναικών της Ελλάδας.«Ευχαριστώ το @wintersports.gr για την ευλογία να αγωνιστώ και να εκπροσωπήσω την Ελληνική Ομοσπονδία Χειμερινών Αθλημάτων». Greekicehockey και wintersports.gr στο Instagram, βλ. ανάρτηση .

 Δείτε επισης 
 Εθνική Ελλάδας (χόκεϊ επί πάγου ανδρών)
 Πρωτάθλημα χόκεϊ επί πάγου Ελλάδας

 Παραπομπές 

 Εξωτερικοί σύνδεσμοι 


Χειμερινων
Κατηγορία:Χόκεϊ επί πάγου στην Ελλάδα
Κατηγορία:Καλλιτεχνική παγοδρομία στην Ελλάδα
Κατηγορία:Χιονοδρομία στην Ελλάδα